CELEX: 62013CN0636
Language: lv
Date: 2013-12-04 00:00:00
Title: Lieta C-636/13 P: Apelācijas sūdzība, ko par Vispārējās tiesas (ceturtā palāta) 2013. gada 16. septembra spriedumu lietā T-408/10 Roca Sanitario /Komisija 2013. gada 4. decembrī iesniedza Roca Sanitario, S.A.

22.2.2014   
            
            
               LV
            
            
               Eiropas Savienības Oficiālais Vēstnesis
            
            
               C 52/28
            
         Apelācijas sūdzība, ko par Vispārējās tiesas (ceturtā palāta) 2013. gada 16. septembra spriedumu lietā T-408/10 Roca Sanitario/Komisija 2013. gada 4. decembrī iesniedza Roca Sanitario, S.A.
   
   (Lieta C-636/13 P)
   2014/C 52/50
   Tiesvedības valoda — spāņu
   
      Lietas dalībnieki
   
   
      Apelācijas sūdzības iesniedzēja: Roca Sanitario, S.A. (pārstāvis — J. Folguera Crespo, advokāts)
   
      Otra lietas dalībniece: Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               atzīt pat pamatotiem šajā apelācijas sūdzībā izklāstītos Roca Sanitario, S.A. argumentus;
            
         
               —
            
            
               daļēji atcelt Vispārējās tiesas 2013. gada 16. septembra spriedumu lietā T-408/10 un līdz ar to
            
         
               —
            
            
               apmierināt Roca Sanitario, S.A. izvirzītos prasījumus, samazinot tai solidāri ar tās meitasuzņēmumiem Roca France un Laufen Austria uzliktā naudas soda apmēru;
            
         
               —
            
            
               pakārtoti, ņemot vērā, ka Roca Sanitario sodītajā pārkāpumā tieši nav piedalījusies un ka tās atbildība ir vienīgi atvasināta no atbildības par tās meitasuzņēmumu rīcību, gadījumā, ja Tiesa pasludinās spriedumu par paralēlām apelācijas sūdzībām, ko Laufen Austria un Roca France paredz iesniegt par Vispārējās tiesas 2013. gada 16. septembra spriedumiem lietā T-411/10 un lietā T-412/10, un nospriedīs samazināt minētajiem meitasuzņēmumiem uzlikto naudas sodu, par kura samaksu solidāri atbild Roca Sanitario, atbilstoši sprieduma 203. punktā noteiktajiem principiem piemērot Roca Sanitario līdzvērtīgu naudas soda samazinājumu;
            
         
               —
            
            
               piespriest Komisijai atlīdzināt Roca Sanitario tiesāšanās izdevumus, kas radušies šajā tiesvedībā, kā arī lietā T-408/10, ciktāl runa ir par tiem pašiem pamatiem.
            
         
      Pamati un galvenie argumenti
   
   
               1)
            
            
               
                  
                     Pirmais apelācijas sūdzības pamats
                   ir balstīts uz kļūdu Regulas 1/2003 (1) 23. panta 2. punkta un samērīguma un individuālās atbildības principu piemērošanā saistībā ar naudas sodu, kas uzlikts solidāri Roca Sanitario, S.A. un tās meitasuzņēmumam Laufen Austria, AG.
            
         
               2)
            
            
               
                  
                     Otrais apelācijas sūdzības pamats
                   ir balstīts uz kļūdu tiesību piemērošanā, kas pieļauta, piemērojot Eiropas Savienības Tiesas judikatūru, vienlīdzīgas attieksmes un samērīguma principu pārkāpumu, pienākuma norādīt pamatojumu un tiesiskās paļāvības aizsardzības principa pārkāpumu, kas pieļauti Pamatnostādņu naudas soda aprēķināšanai, piemērojot Regulas Nr. 1/2003 23. panta 2. punkta a) apakšpunktu (2), piemērošanā.
            
         
      (1)  Padomes 2002. gada 16. decembra Regula (EK) Nr. 1/2003 par to konkurences noteikumu īstenošanu, kas noteikti [LESD 101.] un [102.] pantā (OV 2003, L 1, 1 lpp.).
   
      (2)  OV 2006, C 210, 2. lpp.